Official Journal L 174 , 09/07/1999 P. 0003 - 0016



IR-REGOLAMENT TAL- KUMISSJONI (KE) Nru 1498/1999 tat-8 ta' Lulju 1999 li jistabilixxi r-regoli għall-implimentazzjoni tar-Regolament tal- Kunsill (KEE) Nru 804/68 fir-rigward ta' komunikazzjonijiet bejn l- Istati Membri u l-Kummissjoni fis-settur tal- ħalib u ta' prodotti tal- ħalib. IL- KUMMISSJONI TAL- KOMUNITAJIET EWROPEJ Wara li kkunsidrat it-Trattat li jistabilixxi il-Komunitajiet Ewropej, Wara li kkunsidrat ir-Regolament tal-Kunsill (KEE) Nru 804/68 tas-27 ta' Ġunju 1968 dwar l- organizzazzjoni komuni tas-suq tal- ħalib u ta' prodotti tal-ħalib ([1]), kif l-aħħar emendat mir-Regolament (KE) Nru 1587/96 ([2]), u b'mod partikolari l-Artikolu 28 tiegħu, (1) Billi r-Regolament tal- Kummissjoni (KEE) Nru 210/69 tal-31 ta' Jannar 1969 dwar komunikazzjonijiet bejn l- Istati Membri u l-Kummissjoni fis-settur tal- ħalib u ta' prodotti tal-ħalib ([3]), kif l-aħħar emendat mir- Regolament (KE) Nru 427/98([4]), ġie emendat sostanzjalment bosta drabi; billi, għall-iskopijiet ta' ċarezza, dak ir-Regolament għandu jerġa jsir mill-ġdid billi għandhom isiru emendi ulterjuri; (2) Billi l-istima tas-sitwazzjoni tal-produzzjoni u tas-suq fis-settur tal-ħalib u tal-prodotti tal-ħalib tinneċessita li jkun hemm skambju regolari ta' informazzjoni dwar l-operazzjoni tal-miżuri ta' intervent previsti fir- Regolament (KEE) Nru 804/68, partikolarment fir-rigward ta' bidliet f' ħażniet tal- prodotti kkonċernati, kemm miżmuma minn aġenziji ta' intervent u kemm fi ħżin privat; (3) Billi għajnuna għal ħalib xkumat li huwa proċessat f'kaseina u rifużjonijiet jistgħu jiġu iffissati biss fuq il-bażi ta' informazzjoni dwar bidliet fil-prezzijiet fil-kummerċ internazzjonali; (4) Billi l-monitoraġġ eżatt u dettaljat ta' flussi tal- kummerċ sabiex jiġi stmat l-effett tar-rifużjonijiet jeħtieġ informazzjoni dwar l-esportazzjonijiet ta' prodotti li għalihom huma ffissati r-rifużjonijiet, partikolarment il-kwantitajiet mogħtija taħt proċeduri ta' offerti; (5) Billi l-implimentazzjoni tal-Ftehim dwar l- Agrikoltura konkluż taħt ir-Round ta' l- Urugwaj ta' negozjati multilaterali tal-kummerċ ([5]) (hawnhekk iżjed il quddiem magħruf bħala "l-Ftehim dwar l-Agrikoltura") teħtieġ li tiġi provduta informazzjoni addizzjonali u iktar dettaljata dwar importazzjonijiet u esportazzjonijiet, b' mod partikolari fir-rigward ta' applikazzjonijiet għal-liċenzji u l-mod kif jintużaw il-liċenzji, sabiex tiġi assigurata konformità ma' impriżi taħt il-Ftehim; billi informazzjoni rapida dwar xejriet ta' l- esportazzjoni hija meħtieġa sabiex isir użu massimu minn dawk l-impriżi; billi taħt dak il- Ftehim esportazzjonijiet ta' għajnuna fir-rigward ta' ikel mhumiex soġġetti għar-restrizzjonijiet li japplikaw għall-esportazzjonijiet sussidjati; billi għandu jkun previst li l-komunikazzjonijiet li għandhom x'jaqsmu ma' applikazzjonijiet għal-liċenzji ta' esportazzjoni għandhom imbagħad jispeċifikaw liema applikazzjonijiet għal-liċenzji ikopru provvisti ta' għajnuna relatata ma' l-ikel; (6) Billi r-Regolament tal-Kummissijoni (KEE) Nru 147/1999([6]) jistabilixxi regoli dettaljati għall- esportazzjonijiet ta' ġobon lejn il-Kanada, l-Isvizzera u l-iStati Uniti; billi għandha ssir dispożizzjoni biex tiġi kkomunikata l-informazzjoni rilevanti; (7) Billi r-Regolament (KE) Nru 147/1999 jintroduċi arranġamenti speċifiċi għall-għoti ta' rifużjonijiet fuq ingredjenti ta' oriġini Komunitarja f'ġobon ipproċessat iffabbrikat taħt l-arranġamenti ta' pproċessar intern; billi għandha ssir dispożizzjoni biex l-informazzjoni relevanti tiġi kkomunikata; (8) Billi l-Artikolu 5 tar- Regolament (KE) Nru 174/1999 jipprovdi li, f'ċerti każijiet, liċenzji ta' esportazzjoni jistgħu ikunu validi għall- esportazzjoni ta' prodott b'kodiċi differenti minn dik iskritta fis-Sezzjoni 16 tal-liċenzja; billi għandha ssir dispożizzjoni biex l-informazzjoni relevanti tiġi kkomunikata; (9) Billi r-Regolament tal- Kummissjoni (KE) Nru 1374/98([7]), kif emendat mir-Regolament (KE) Nru 1339/1999([8]), jistipula li ċerti kwoti ta' l-importazzjoni jiġu amministrati permezz ta' ċertifikati IMA 1 maħruġa mill-awtoritajiet ta' pajjiżi terzi; billi l-Istati Membri jinfurmaw lill-Kummissjoni bil-kwantità ta' prodotti li għalihom jinħarġu liċenzi ta' l-imoprtazzjoni fuq il-bażi ta' ċertifikati IMA 1; billi l-esperjenza wriet li din in-notifika mhijiex dejjem biżżejjed sabiex tippermetti li jkun hemm monitoraġġ mill-qrib f' kull stadju ta' dawn l-importazzjonijiet;; billi għandha ssir dispożizzjoni biex tiġi kkomunikata informazzjoni addizzjonali; (10) Billi l- metodu biex tiġi kkomunikata ċerta informazzjoni għandu jinbidel; billi l-komunkiazzjoni ta' dik l-informazzjoni hija essenzjali sabiex ikun hemm monitoraġġ ta' konformità ma' ċerti kwoti ta' l-importazzjoni li jibdew fl-1 ta' Lulju 1999 taħt il-Ftehim dwar l-Agrikoltura; billi, sabiex tiġi assigurata l-kontinwità ta' l-amministrazzjoni tas-sistema, huwa għalhekk neċessarju li dan ir-Regolament japplika minn dik id-data; (11) Billi l-miżuri previsti f'dan ir- Regolament huma skond l-opinjoni tal- Kumitat ta' Amministrazzjoni tal-Ħalib u ta' Prodotti tal-Ħalib. ADOTTAT DAN IR-REGOLAMENT: Il-KAPITOLU I Ħażniet u intervent Artikolu 1 L-Istati Membri għandhom jikkomunikaw l-informazzjoni li ġejja lill- Kummissjoni mhux iktar tard mill-10 ta' kull xahar għax-xahar preċedenti: 1. fil-każ ta' miżuri ta' intervent li jittieħdu taħt l-Artikolu 6(1) tar-Regolament (KEE) Nru 804/68: (a) il-kwantitajiet ta' butir maħżuna fit-tmiem tax-xahar ikkonċernat u l- kwantitajiet li jidħlu u joħorġu mill-imħażen tul dak ix-xahar, skond l-Anness I, Parti A; (b) tqassim tal- kwantitajiet ta' butir li jħallu l-imħażen tul ix-xahar ikkonċernat, skond ir-regolamenti li jhuma koperti minnhom, skond l-Anness I, Parti B; (ċ) tqassim skond l-etá tal- kwantitajiet ta' butir maħżuna fit-tmiem tax-xahar ikkonċernat, skond l-Anness I, Parti Ċ; 2. fil-każ ta' miżuri ta' intervent meħuda taħt l- l-Artikolu 6(2) tar-Regolament (KEE) Nru 804/68, skond l-Anness II: (a) il-kwantitajiet ta' butir u krema konvertiti f'ekwivalent ta' butir koperti minn kuntratti ta' ħżin konklużi tul ix-xahar konċernat; (b) il-kwantitajiet ta' butir u krema konvertiti f'ekwivalent ta' butir koperti minn kuntratti ta' ħżin li skadew tul ix-xahar ikkonċernat; (ċ) il-kwantità totali ta' butir u krema konvertiti f'ekwivalent ta' butir li jaqgħu taħt kuntratti ta' ħżin fit-tmiem tax-xahar ikkonċernat; Artikolu 2 Fi-kas ta' miżuri ta' intervent meħuda taħt l-Artikolu 7(1) tar-Regolament (KEE) Nru 804/68, l-Istati Membri għandhom jikkomunikaw, sa mhux iktar tard mill-10 ta' kull xahar għax-xahar li jippreċedi l-komunikazzjoni: (a) il-kwantitajiet ta' trab tal-ħalib xkumat maħżuna fit-tmiem tax-xahar ikkonċernat u l-kwantitajiet li jidħlu u joħallu l-imħażen tul dak ix-xahar, skond l-Anness III, Parti A; (b) tqassim tal-kwantitajiet ta' trab tal-ħalib xkumat li jħallu l-imħażen tul ix-xahar ikkonċernat, skond ir-regolamenti li huma koperti bihom, skond l-Anness III, Parti B; (ċ) tqassim skond l-età tal-kwantitajiet ta' trab tal-ħalib xkumat maħżuna fit-tmiem tax-xahar ikkonċernat, skond l-Anness III, Parti Ċ; Artikolu 3 Fil-każ ta' miżuri ta' intervent meħuda taħt l-Artikolu 8(1) tar- Regolament (KEE) Nru 804/68, l-Istati Membri għandhom jikkomunikaw, sa mhux iktar tard mill-10 ta' kull xahar għax-xahar li jippreċedi l-komunikazzjoni: (a) il-kwantitajiet tal-ġobon li ġej: - Grana Padano, - Parmigiano Reggiano, - Provolone, koperti b' kuntratti ta' ħżin fil-bidu tax-xahar ikkonċernat; (b) il-kwantitajiet ta' ġobon li jaqgħu taħt kuntratti ta' ħżin konklużi tul ix-xahar ikkonċernat, maqsuma skond il-kategoriji elenkati f' (a); (ċ) il-kwantitajiet ta' ġobon koperti b' kuntratti ta' ħżin li skadew tul ix-xahar ikkonċernat, imqassma skond il-kategoriji elenkati f'(a); (d) il-kwantitajiet ta' ġobon koperti b' kuntratti ta' ħżin fit-tmiem tax-xahar ikkonċernat, imqassma skond il-kategoriji elenkati f' (a); Artikolu 4 Għall-iskopijiet ta' dan il- Kapitolu: (a) "kwantitajiet li jidħlu" tfisser kwantitajiet li jitpoġġew fiżikament f' imħażen, kemm jekk jaqgħu taħt idejn l-aġenzija ta' intervent u kemm jekk le; (b) "kwantitajiet li jitilqu " tfisser kwantitajiet li tneħħew jew, jekk jaqgħu taħt idejn ix-xerrej qabel ma jitneħħew, il-kwantitajiet li jaqgħu taħt idejh. Il-Kapitolu II Għajnuna għall-ħalib xkumat u trab tal-ħalib xkumat Artikolu 5 L-Istati Membri għandhom jikkomunikaw l-informazzjoni li ġejja lill-Kummissjoni: 1. fil-każ ta' għajnuna mogħtija taħt l-Artikolu 10(1) tar- Regolament (KEE) Nru 804/68 għall-ħalib xkumat użat fl-għalf tal-bhejjem: (a) sa mhux iktar tard mill-20 ta' kull xahar għax-xahar li tippreċedi l-komunikazzjoni: (i) il-kwantitajiet ta' ħalib xkumat prodotti u pproċessati f'imħaleb u mibjugħa lill-irziezet għall-użu fl-għalf tal-bhejjem u koperti b' applikazzjonijiet ta' għajnuna sottomessi tul ix-xahar ikkonċernat; (ii) il-kwantitajiet ta' ħalib xkumat użati fl-għalf tal-bhejjem u li fir-rigward tagħhom ġiet ikkunsinnata krema lill-imħaleb; (iii) il-kwantitajiet ta' ħalib xkumat użat fil-fabbrikazzjoni ta' għalf tal-bhejjem kompost li jaqgħu taħt applikazzjonijiet ta' għajnuna sottomessi tul ix-xahar ikkonċernat; (b) sa mhux iktar tard mit- 30 ta' Jannar għal kull sena li tippreċedi l-komunikazzjoni, il-kwantitajiet ta' ħalib xkumat użati fl-għalf fi rziezet fejn ġie prodott u koperti b' applikazzjonijiet ta' għajnuna sottomessi taħt l-Artikolu 10(1) tar-Regolament (KE) Nru 804/68; 2. fil- kas ta' għajnuna mogħtija taħt l-Artikolu 10(1) tar-Regolament (KEE) Nru 804/68 għal trab tal-ħalib xkumat użat fl-għalf tal-bhejjem, sa mhux iktar tard mill-20 ta' kull xahar għax-xahar li jippreċedi l-komunikazzjoni: (a) il-kwantitajiet ta' trab ta' ħalib xkumat żnaturat kopert b' applikazzjonijiet għall-għajnuna sottomessi tul ix-xahar ikkonċernat, esklużi l-kwantitajiet msemmija f' (ċ); (b) il- kwantitajiet ta' trab ta' ħalib xkumat użat fil-fabbrikazzjoni ta' għalf tal-bhejjem kompost kopert b'applikazzjonijiet għall-għajnuna sottomessi tul ix-xahar ikkonċernat, esklużi l-kwantitajiet imsemmija f' (ċ); (ċ) il-kwantitajiet ta' ħalib ta' trab ta' ħalib xkumat żnaturat jew ipproċessat f' għalf kompost tal- bhejjem taħt it-tielet inċiż ta' l-Artikolu 3(1) tar-Regolament tal- Kunsill (KEE) Nru 986/68([9]), li jindikaw l-Istat Membru ta' l-ipproċessar; 3. fil-każ ta' għajnuna mogħtija taħt l-Artikolu 11(1) tar-Regolament (KEE) Nru 804/68 għall-ħalib xkumat ipproċessat f'kaseina, sa mhux iktar tard mill-20 ta' kull xahar għax-xahar li tippreċedi l-komunikazzjoni, il- kwantitajiet ta' ħalib xkumat koperti b' applikazzjonijiet għall-għajnuna sottomessi tul ix-xahar ikkonċernat. Dawn il-kwantitajiet għandhom jitqassmu skond il-kwalità tal-kaseina jew kaseinati prodotti. Il-Kapitolu III Prezzijiet Artikolu 6 1. L-Istati Membri għandhom jikkomunikaw lill- Kummissjoni: (a) permezz tas-"Sistema Interattiva ta' Dħul ta' Data " (SIDI): sa mhux iktar tard minn nhar ta' Ħamis kull ġimgħa, il-prezzijiet (qabel it-taxxa) applikati fit-territorju tagħhom għall-prodotti elenkati fl-Anness IV, u għandhom jispeċifikaw l-istadju tat-tqegħid fis-suq (ex fabbrika, bejgħ bl-ingrossa, bejgħ bl-imnut) u l- karatteristiċi tal-prodott; (b) permezz ta' fax sa mhux iktar tard mill-25 ta' kull xahar, il-prezzijiet l-iktar riċenti għal kaseina u kaseinati applikati fis-suq dinji u fil-Komunità, u għandu jiġi speċifikat l-istadju tat-tqegħid fis-suq. 2. L-Istati Membri għandhom jieħdu l-passi neċessarji sabiex jassiguraw li l-komunikazzjonijiet tagħhom dwar il-prezzijiet applikati fil- Komunità huma kemm jista' jkun riċenti, rappreżentattivi, eżatti u kompleti. Il-KAPITOLU IV Il-Kummerċ SEZZJONI 1 Importazzjonijiet Artikolu 7 L-Istati Membri għandhom jikkomunikaw lill-Kummissjoni, permezz IDES jekk possibbli, jew inkella permezz ta' fax 1. sa mhux iktar tard mill-10 ta' kull xahar għax-xahar preċedenti, il- kwantitajiet ta' prodotti koperti b'liċenzi ta' importazzjoni maħruġa taħt is-Sezzjonijiet 1 u 3 tal-Kapitolu II tar- Regolament (KE) Nru 1374/98, imqassma skond il-kodiċi tan-Nomenklatura Kumbinata (NM) u skond il-kodiċi tal-pajjiż ta' oriġini (kodiċi tal-kompjuter IDES 6); 2. sa mhux iktar tard mill-10 tax-xahar wara dak tal- ħruġ, il-kwantitajiet ta' prodotti koperti b'liċenzi ta' importazzjoni maħruġa taħt is-Sezzjoni 2 tal-Kapitolu II tar- Regolament (KE) Nru 1374/98, imqassma skond il-kodiċi (NM) u skond il-kodiċi tal-pajjiż ta' oriġini (kodiċi tal- kompjuter IDES 7); 3. sa mhux iktar tard mill-10 ta' kull xahar għax-xahar preċedenti, il-kwantitajiet ta' prodotti koperti b'liċenzi ta' importazzjoni maħruġa taħt il-Kapitolu III tar-Regolament (KE) Nru 1374/98, inklużi l-prodotti li jaqgħu taħt il-kodiċi (NM) 0406 90 02 sa 0406 90 06 msemmija fl-Artikolu 23 ta' dak ir- Regolament, imqassma skond il-kodiċi NM u skond il-kodiċi tal-pajjiż ta' oriġini (kodiċi tal-kompjuter IDES 6); 4. sa mhux iktar tard mill-10 tax-xahar wara dak tal-ħruġ, il- kwantitajiet ta' prodotti koperti mill-liċenzi ta' importazzjoni maħruġa taħt ir-Regolament tal-Kummissjoni (KE) Nru 2508/97 ([10]), mqassma taħt il-kodiċi (NM) u skond il-kodiċi tal-pajjiż ta' oriġini (kodiċi tal-kompjuter IDES 5); 5. sa mhux iktar tard mill-10 ta' kull xahar għax-xahar preċedenti, il-kwantitajiet ta' prodotti, mqassma skond il-kodiċi NM u skond il-kodiċi tal-pajjiż ta' oriġini, koperti b'liċenzi ta' importazzjoni soġġetti għall-applikazzjoni ta' dazji mhux preferenzjali kif imsemmi fit-tariffa doganali komuni (kodiċi tal-kompjuter IDES 8). Meta applikabbli, l- Istati Membri għandhom jinfurmaw lill-Kummissjoni li ebda ċertifikati ma nħarġu għax-xahar preċedenti. Artikolu 8 Qabel l-1 ta' April fir-rigward tas-sena preċedenti, bl-użu tal-mudell fl- l-Anness V, l-Istati Membri għandhom jikkomunikaw id-data li ġejja lill-Kummissjoni, mqassma skond il-kodiċi NM, li tikkonċerna l-liċenzji ta' importazzjoni maħruġa fuq preżentazzjoni ta' ċertifikat IMA 1, meta dawn iċ-ċertifikati jassiguraw konformità ma' kwota taħt il-Kapitolu II tar-Regolament (KE) Nru 1374/98, li tispeċifika in-numri taċ-ċertifikati IMA 1: (a) il- kwantità ta' prodotti koperti miċ-ċertifikat u d-data ta' ħruġ tal-liċenza ta' importazzjoni, (b) il-kwantità ta' prodotti li fir-rigward tagħhom ġie rilaxxat it-titolu. SEZZJONI 2 L-Esportazzjonijiet Artikolu 9 L-Istati Membri għandhom jikkomunikaw l-informazzjoni li ġejja lill-Kummissjoni: 1. sas-6 p.m. ta' kull jum utli, bl-eċċezzjoni ta' kwantitajiet koperti minn applikazzjonijiet għall-liċenzji ta' esportazzjoni jew meta ma jkun hemm ebda applikazzjoni għal rifużjoni jew meta jkunu għal provvisti ta' għajnuna ta' l-ikel fis-sens ta' l-Artikolu 10(4) tal-Ftehim dwar l-Agrikoltura konkluż taħt ir-Round ta' l- Urugwaj: (a) il-kwantitajiet, imqassma skond il-kodiċi tan-nomenklatura tar-rifużjonijiet fuq l-esportazzjoni għal prodotti tal-ħalib u skond il-kodiċi ta' destinazzjoni, koperti minn applikazzjonijiet sottomessi dak il-jum għal liċenzji: (i) kif imsemmi fl-Artikolu 1 tar-Regolament (KE) Nru 174/1999, bl-eċċezzjoni ta' dawk imsemmija fl-Artikolu 17 ta' dak ir- Regolament (kodiċi tal-kompjuter IDES 1); (ii) kif imsemmi fl-Artikolu 17 tar-Regolament (KE) Nru 174/1999 (kodiċi tal-kompjuter IDES 9); meta approprjat, il-fatt li ma saret ebda applikazzjoni għalihom; (b) il- kwantitajiet, imqassma skond il-kodiċi tan-nomenklatura tar-rifuzjoni fuq l-esportazzjoni għal prodotti tal-ħalib u skond il-kodiċi ta' destinazzjoni, koperti b'applikazzjonijiet għal liċenzji proviżżorji kif imsemmi fl-Artikolu 8 tar-Regolament (KE) Nru 174/1999 sottomessi dak in-nhar, li jindikaw id-data ta' għeluq għas-sottomissjoni ta' offerti u l-kwantità ta' prodotti koperti mill-istedina għal offerti jew, fil-każ ta' stedina għal offerta miftuħa mill-forzi armati fis-sens ta' l-Artikolu 36(1)(ċ) tar-Regolament tal-Kummissjoni (KE) Nru 800/1999([11] ) li ma tispeċifikax il-kwantità, il-kwantità approssimativa mqassma kif speċifikat hawn fuq (kodiċi tal-kompjuter IDES 2); (ċ) il-kwantitajiet, imqassma skond il-kodiċi tan-nomenklatura ta' rifużjoni fuq l-esportazzjoni għal prodotti tal-ħalib u skond il-kodiċi ta' destinazzjoni, li għalihom liċenzi provviżorji kif imsemmija fl-Artikolu 8 tar- Regolament (KE) Nru 174/1999 kienu nħarġu definittivament jew ġew ikkanċellati dak in-nhar, li jindikaw il-korp li ħareġ l-istedina għal offerta, id-data tal-liċenza provviżorja u l-kwantità li tkopri; 2. Qabel is-16 ta' kull xahar għax-xahar preċedenti: (a) il-kwantitajiet, imqassma skond il-kodiċi tan-nomenklatura ta' rifużjoni fuq l-esportazzjoni għal prodotti tal- ħalib, koperti minn applikazzjonijiet għal liċenzi kkanċellatti taħt l-Artikolu 10(3), l-ewwel subparagrafu (b), tar-Regolament (KE) Nru 174/1999, li jindikaw ir-rata ta' rifużjoni; (b) il-kwantitajiet, imqassma skond il-kodiċi tan-nomenklatura ta' rifużjoni fuq l-esportazzjoni għal prodotti tal-ħalib, koperti minn liċenzi rritornati qabel l-iskadenza tal-perjodu ta' validità, li jindikaw separatament il-kwantitajiet koperti minn liċenzji definittivi maħruġa taħt l-Artikolu 20 tar- Regolament (KE) Nru 174/1999 u kwantitajiet oħrajn, bir-rata ta' rifużjoni rilevanti; (ċ) il-kwantitajiet, imqassma skond il-kodiċi tan-nomenklatura ta' rifużjoni fuq l- esportazzjoni għal-prodotti tal-ħalib, mhux esportati wara l-iskadenza tal-perjodu ta' validità tal-liċenzi relevanti, u li jindikaw separatament il-kwantitajiet mhux esportati koperti minn liċenzi definittivi maħruġa taħt l-Artikolu 20 tar- Regolament (KE) Nru 174/1999 u kwantitajiet oħra, bir-rata ta' rifużjoni rilevanti; (d) il-kwantitajiet, imqassma skond il-kodiċi tan-nomenklatura ta' rifużjoni fuq l-esportazzjoni għal prodotti tal-ħalib, koperti minn liċenzi definittivi maħruġa taħt l-Artikolu 20 tar-Regolament (KE) Nru 174/1999; (e) il-kwantitajiet, imqassma skond il- kodiċi tan-nomenklatura ta' rifużjoni fuq l-esportazzjoni għal prodotti tal-ħalib u skond il-kodiċi ta' destinazzjoni, koperti minn applikazzjonijiet għal liċenzi ta' esportazzjoni għal provvisti ta' għajnuna għall-ikel fis-sens ta' l- l-Artikolu 10(4) tal-Ftehim dwar l-Agrikoltura konkluż taħt ir-Round ta' Urugwaj; (f) il-kwantitajiet ta' prodotti tal-ħalib, imqassma skond il- kodiċi NM u skond il-kodiċi tal- pajjiż ta' oriġini, li mhumiex f'waħda mis-sitwazzjonijiet imsemmija fl-Artikolu 23(2) tat-Trattat u li huma mportati għal użu fil-fabbrikazzjoni ta' prodotti li jaqgħu taħt il-kodiċi NM 0406 30, skond it-tielet inċiż ta' l- l-Artikolu 11(6) tar-Regolament (KE) Nru 800/1999 u li fir-rigward tagħhom l-awtorizzazzjoni msemmija fl- l-Artikolu 17(1) tar-Regolament (KE) Nru 174/1999 ingħatat; (g) il-kwantitajiet li fir-rigward tagħhom l-applikazzjoni ta' l-Artikolu 5(3) tar-Regolament (KE) Nru 174/1999 ġiet aċċettata, li jindikaw in-nomenklatura ta' rifużjoni fuq l-esportazzjoni għal prodotti tal- ħalib iskritti fis-Sezzjoni 16 tal-liċenza ta' esportazzjoni maħruġa u dik għall- prodott attwalment esportat; 3. qabel is-16 ta' kull xahar għax-xahar n - 4: (a) il-kwantitajiet, imqassma skond il-kodiċi NM u l-kodiċi ta' destinazzjoni, li għalihom il-formalitajiet għal esportazzjoni mingħajr rifużjoni ġew kompletati; (b) il-kwantitajiet, imqassma skond il-kodiċi tan-nomenklatura ta' rifużjoni fuq l- eportazzjoni għal prodotti tal- ħalib, li għalihom ġie applikat l-Artikolu 18(3) tar-Regolament (KE) Nru 800/1999, sa fejn ir-rata ta' rifużjoni applikata hija differenti għal dik indikata fuq il-liċenza, u d-differenzi bejn ir-rifużjoni għad-destinazzjoni indikata fuq il-liċenzja u dik attwalment applikata; 4. qabel is-16 ta' kull xahar għax-xahar preċedenti, il- kwantitajiet, imqassma skond il-kodiċi NM jew, meta applikabbli, skond il-kodiċi tan-nomenklatura ta' rifużjoni fuq l-esportazzjoni għal prodotti tal-ħalib, koperti minn applikazzjonijiet għal liċenzji u meta ma hemm ebda applikazzjoni għal rifużjoni, kif imsemmi f': (a) l-Artikolu 18 tar-Regolament (KE) Nru 174/1999; (b) l-Artikolu 19 tar- egolament (KE) Nru 174/1999; 5. Id-data msemmija fil-punt 1(a) u (b) għandha tiġi notifikata permezz ta' l-IDES jekk possibbli, jew inkella permezz ta' fax; data oħra għandha tiġi notifikata permezz ta' fax jew telex. SEZZJONI 3 Traffiku ta' pproċessar intern Artikolu 10 Qabel is-16 ta' kull xahar għax-xahar n - 2, l-Istati Membri għandhom jinfurmaw lill-Kummissjoni bil-kwantità, mqassma skond il-kodiċi NM u l-pajjiż ta' oriġini, dwar prodotti kif imsemmi fl-Artikolu 1 tar- Regolament (KEE) Nru 804/68 intiżi għall-fabbrikazzjoni ta' prodotti kif imsemmi f'dak l-Artikolu jew ta' prodotti kif imsemmi fl-Anness ta' dak ir- Regolament, taħt l-arranġamenti ta' pproċessar intern definiti fl-Artikolu 114 tar- Regolament tal- Kunsill (KEE) Nru 2913/92([12]), ħlief għad-data msemmija fl-Artikolu 9(2)(f). Il-KAPITOLU V Dispożizzjonijiet ġenerali u finali Artikolu 11 Il-Kummissjoni għandhom żżomm disponibbli għalihom id-data trasmessa mill-Istati Membri. Artikolu 12 Ir- Regolament (KEE) Nru 210/69 huwa hawnhekk imħassar. Referenzi għar-Regolament imħassar għandhom jinftiehmu bħala referenzi għal dan ir-Regolament. Ir-Regolament (KEE) Nru 210/69 għandu jibqa' japplika għat-trasmissjoni fix-xahar ta' data li tirrelata għall-perjodu qabel l-applikazzjoni ta' dan ir-Regolament. Artikolu 13 Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej. Għandu japplika b'effett mill-1 ta' Lulju 1999. Dan ir- Regolament għandu jorbot fl-intier tiegħu u jkun applikabbli fl-Istati Membri kollha. Magħmul fi Brussel, fit-8 ta' Lulju 1999. Għall- Kummissjoni Franz FISCHLER Membru tal- Kummissjoni L-ANNESS I A. Applikazzjoni ta' l-Artikolu 1 tar- Regolament (KE) Nru 1498/1999; THE FOLLOWING TEXT NEEDS TRANSLATION COMMISSION OF THE EUROPEAN COMMUNITIES DG VI/D/1 - MILK AND MILK PRODUCTS' PUBLIC STORAGE OF BUTTER Member State:.............................................................................................................................. Month:....................................................................................................................................... Physical stocks:............................................................................................................................. (tonnes) Summary Month In Out Quantity in storage at the end of the month January February March April May June July August September October November December B. Applikazzjoni ta' l- l-Artikolu 1 tar- Regolament (KE) Nru 1498/1999 IL-KUMMISSJONI TAL-KOMUNITAJIET EWROPEJ DG VI/D/1 - ĦALIB U PRODOTTI TAL-ĦALIB' IL-ĦAŻNA PUBBLIKA TA' BUTIR Stat Membru:.............................................................................................................................. Xahar:....................................................................................................................................... Tqassim tal-kwantitajiet li jħallu l-ħażna (tunnellati metriċi) Ir-Regolament Il-Kwantità (KEE) Nru 2315/76 Artikolu 1 Artikolu 3a Artikolu 4a (KEE) Nru 2571/97 Formola A Formola B (KEE) Nru 3149/92 ... ... Rimi Telf Kwantità totali Ċ. Applikazzjoni ta' l-Artikolu 1 tar- Regolament (KE) Nru 1498/1999 IL-KUMMISSJONI TAL-KOMUNITAJIET EWROPEJ DG VI/D/1 - ĦALIB U PRODOTTI TAL-ĦALIB' IL-ĦAŻNA PUBBLIKA TAL-BUTIR Stat Membru:.............................................................................................................................. Xahar:....................................................................................................................................... Tqassim skond iż-żmien (tunnellati metriċi) Ix-Xahar tad-dħul fil-ħażna Il-Kwantità IT-Total fil-ħażna fl-aħħar tax-xahar L-ANNESS II Applikazzjoni ta' l- l-Artikolu 1 tar- Regolament (KE) Nru 1498/1999 IL-KUMMISSJONI TAL-KOMUNITAJIET EWROPEJ DG VI/D/1 - ĦALIB U PRODOTTI TAL-ĦALIB ĦAŻNA PRIVATA TA' BUTIR Stat Membru:.............................................................................................................................. Xahar:....................................................................................................................................... Ħażniet fiżiċi:............................................................................................................................. (tunnellati metriċi ta' ekwivalent ta' butir) Sommarju - Butir Xahar Dħul Ħruġ Kwantità maħżuna fl-aħħar tax-xahar Jannar Frar Marzu April Mejju Ġunju Lulju Awwissu Settembru Ottubru Novembru Diċembru Sommarju - Krema Xahar Dħul Ħruġ Kwantità maħżuna fl-aħħar tax-xahar Jannar Frar Marzu April Mejju Ġunju Lulju Awwissu Settembru Ottubru Novembru Diċembru L-ANNESS III A. Applikazzjoni ta' l-Artikolu 2 tar- Regolament (KE) Nru 1498/1999; KUMMISSJONI TAL-KOMUNITAJIET EWROPEJ DG VI/D/1 - ĦALIB U PRODOTTI TAL-ĦALIB' ĦAŻNA PUBBLIKA TA' TRAB TA' ĦALIB XKUMAT Stat Membru:............................................................................................................................... Xahar:....................................................................................................................................... Ħażniet fiżiċi:.............................................................................................................................. (tunnellati metriċi) Sommarju Xahar Dħul Ħruġ Kwantità maħżuna fl-aħħar tax-xahar Jannar Frar Marzu April Mejju Ġunju Lulju Awwissu Settembru Ottubru Novembru Diċembru B. Applikazzjoni ta' l-Artikolu 2 tar- Regolament (KE) Nru 1498/1999 KUMMISSJONI TAL-KOMUNITAJIET EWROPEJ DG VI/D/1 - ĦALIB U PRODOTTI TAL-ĦALIB' ĦAŻNA PUBBLIKA TA' TRAB TA' ĦALIB XKUMAT Stat Membru:............................................................................................................................... Xahar:....................................................................................................................................... Tqassim ta' kwantitajiet li jħallu l-ħażna (tunnellati metriċi) Ir-Regolament Il-Kwantità (KEE) Nru 2213/76 (KEE) Nru 3149/92 (KEE) Nru 3398/91 ... ... Rimi Telf It-Total li jħalli l-ħażna Ċ. Applikazzjoni ta' l-Artikolu 2 tar- Regolament (KE) Nru 1498/1999 IL-KUMMISSJONI TAL-KOMUNITAJIET EWROPEJ DG VI/D/1 - ĦALIB U PRODOTTI TAL-ĦALIB ĦAŻNA PUBBLIKA TA' TRAB TA' ĦALIB XKUMAT Stat Membru:............................................................................................................................... Xahar:....................................................................................................................................... Tqassim skond iż-żmien (tunnellati metriċi) Xahar ta' dħul fil-ħażna Kwantitá Ħażniet fl-aħħar tax-xahar L-ANNESS IV Lista ta' prodotti msemmija fl-Artikolu 6(1)(a) 1. Trab tax- xorrox 2. Trab tal-ħalib xkumat 3. Trab tal-ħalib sħiħ 4. Ħalib kondensat mingħajr ħlewwa miżjuda 5. Ħalib kondensat bi ħlewwa miżjuda 6. Butir 7. Żejt tal-butir 8. Emmental 9. Ġobon tal-vina blu 10. Grana Padano 11. Parmeġġan 12. Ġobon ieħor tax-xorta Grana 13. Pekorino (Romano, Sardo) 14. Ġobon ieħor tax-xorta Pekorino 15. Mankego 16. Cheddar 17. Provolone 18. Asiago 19. Gouda 20. Edam 21. Danbo, Sams, Svenbo 22. Kasseri 23. Mozzarella 24. Havarti, Tilsit 25. Butterkäse 26. Esrom 27. Italico 28. Saint-Paulin 29. Cantal 30. Irkotta mielħa 31. Feta 32. Lattosju Nota: indika kif approprjat għall-prodott ikkonċernat: - kompożizzjoni (kontenut ta' xaħam, kontenut ta' materja niexfa, kontenut ta' ilma fil-materja mhux xaħmija), - klassi ta' kwalità, - eta' jew żmien ta' maturazzjoni, - presentazzjoni u ippakkjar, - karatteristiċi essenzjali oħrajn, - kummenti dwar ir-raġġreżerntattività tal-prezzijiet notifikati. L-ANNESS V Stat Membru: Sena Kalendarja: Informazzjoni meħtieġa taħt l-Artikolu 8 Kwota: Nru ta' l-Anness mar-Regolament (KE) Nru 1374/98:......................................................................................... Nru tas-serjeTARIC:........................................................................................................................................ Kwantità:...................................................................................................................................................... Pajjiż ta' l-oriġini:....................................................................................................................................... Kodiċi NM Nru taċ-ċertifikat IMA 1 Kwantitajiet f' tunnellati metriċi Data tal-ħruġ tal-liċenza ta' l-esportazzjoni Kwantitajiet li fir-rigward tagħhom ġew rilaxxati titoli [1] ĠU L 148, tat-28.6.1968, p. 13. [2] ĠU L 206, tas-16.8.1996, p. 21 [3] ĠU L 28, tal-5.2.1969, p. 1. [4] ĠU L 53, ta' l-24.2.1998, p. 6. [5] ĠU L 336, tat-23.12.1994, p. 1. [6] ĠU L 20, tas-27.1.1999, p. 8. [7] ĠU L 185, tat-30.6.1998, p. 21. [8] ĠU L 159, tal-25.6.1999, p. 22. [9] ĠU L 169, tat-18.7.1968, p. 4 [10] ĠU L 345, tas-16.12.1997, p. 31. [11] ĠU L 102, tas-17.4.1999, p. 11. [12] ĠU L 302, tad-19.10.1992, p. 1.